Arantxa Echevarría

Arantxa Echevarría CarcedoAbizena Echevarría idaztea euskal herritar honen aukera pertsonala da. Izan ere, Euskaltzaindiak, euskara baturako, Etxebarria onartu du deitura horren grafiatzat. Ikus Euskal Onomastikaren Datutegia. (Bilbo, 1968) bizkaitar zinema zuzendari eta gidoigilea da.

 Biografia 
Echevarríak Irudiaren Zientziak ikasi zituen Madrilgo Complutense Unibertsitatean, eta Ikus-entzunezkoen Errealizazioan espezializatu zen unibertsitate bereko CMAn, eta ekoizpen zinematografikoan Sydneyko Sidney Community Collegen Australian. 1991tik, Echevarríak ikus-entzunezko industrian garatzen du bere ibilbide profesionala, publizitatean eta zineman egindako lanak uztartuz. Televisión Españolarentzat Cuestión de pelotas zuzendu zuen, Documentos TV saiorako erreportaje bat, beren kirol-talentuagatik kontratatu beharrean garbitzaile lanetan ari ziren emakume futbolariei buruzkoa. Dokumental hau emateak Espainiako Futbol Federazioa behartu zuen emakume hauen lan eta kirol egoera erregularizatzera. 

2014an, Javier Godino eta Alicia Rubio protagonista zituen De noche y de pronto film laburra Goya sarietarako izendatu zuten 28. edizioan, eta Los Angelesko Etheria Film Night jaialdian film labur onenaren saria jaso zuen. Urtebete geroago, 2015ean, Echevarríak El resto de mi vida luzemetraiaren gidoia idatzi zuen Martín Costa zuzendariarekin batera, eta Yo, presidenta film laburra zuzendu zuen. Medina del Campoko Zinemaldian estreinatu zuten, eta Chus Lampreave aktore espainiarra hil aurretik agertu zen azken aldiz. Film labur honetan bertan, Eduard Punset dibulgatzaile zientifikoak bere burua interpretatu zuen cameo batean.

Film laburren zuzendari gisa izandako esperientzia profesionala «59 Directoras de Cortometrajes» liburuan islatzen da. Bertan, Miguel Ángel Escudero espainiar zinemagile adituak zinemagileen testigantza eta film laburren munduarekin duten harremana jasotzen ditu.

2018an, Carmen y Lola filmarekin egin zuen debuta film luzean. Bi nerabe ijitoren arteko lehen amodioen istorioa da, eta benetako gertaera batean oinarritu zen. Ondoren, 2023an, Chinas filmean, txinatar komunitatearen identitatea eta integrazioa jorratu zituen.

 Filmografia 
UrteaFilmaEkoizleaZuzendariaGidoilariaOharra(k) 2009 Mellizas align="center"    Film laburra 2010 Panchito  align="center"  align="center"  Film laburra 2010 Cuestión de pelotas  align="center"   Dokumentala 2012 De noche y de pronto  align="center"  align="center"  Film laburra 2012 Don Enrique de Guzmán  align="center"   Film laburra 2015 Yo, presidenta  align="center"  align="center"  Film laburra 2015 El solista de la orquesta  align="center"  align="center"  Film labur dokumentala 2016 Dos crímenes por semana. El caso de EL CASO align="center"    Dokumentala 2016 El último bus  align="center"  align="center"  Film laburra 2017 7 from Etheria  align="center"  align="center"  Film luzea 2018 Carmen y Lola align="center"   align="center"  align="center"   Film luzea 2018 El resto de mi vida   align="center"  Film luzea 2021 La familia perfecta  align="center"   Film luzea 2023 Chinas align="center"  align="center"  align="center"  Film luzea 2024 Políticamente incorrectos  align="center"   Film luzea 2024 La infiltrada  align="center"  align="center"  Film luzea

 Erreferentziak 

 Kanpo estekak 


Kategoria:Emakume zinema zuzendariak
Kategoria:Bizkaiko zinema zuzendariak
Kategoria:Euskal Herriko zinema gidoilariak
Kategoria:Euskal Herriko LGBT pertsonak